SL Uradni list Evropske unije C 170/5

SKUPNA PARLAMENTARNA SKUPŠČINA SPORAZUMA O PARTNERSTVU MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V TOREK, 20. DECEMBRA 2016

(2017/C 170/02)

Vsebina

1. Izjava Lukáša Parízka, državnega sekretarja na slovaškem ministrstvu za zunanje in evropske zadeve in predsedujočega Sveta EU 5

2. Izjava Lindsayja F. P. Granta, ministra za turizem, mednarodno trgovino, industrijo in zadeve potrošnikov Saint Kittsa in Nevisa ter predsedujočega Sveta AKP 5

3. Čas za vprašanja Svetu 6

4. Razprava s Svetom – brez seznama govornikov 6

5. Ustavne omejitve predsedniških mandatov 6

6. Zbirna poročila delavnic – brez seznama govornikov 7

7. Sodelovanje pri izvajanju okoljskega dela Agende 2030 in pariškega podnebnega sporazuma 7

8. Vpliv nezakonitih finančnih tokov na financiranje razvoja 7

9. Vloga trgovine pri uresničevanju ciljev trajnostnega razvoja 8

ZAPISNIK SEJE V TOREK, 20. DECEMBRA 2016

(Seja se je začela ob 9.20)

PREDSEDUJOČA Cécile Kashetu KYENGE

začasna sopredsednica

1. Izjava Lukáša Parízka, državnega sekretarja na slovaškem ministrstvu za zunanje in evropske zadeve in predsedujočega Sveta EU

Lukáš Parízek, državni sekretar na slovaškem ministrstvu za zunanje in evropske zadeve in predsedujoči Sveta EU, je poudaril, da ima skupna parlamentarna skupščina ključno vlogo pri krepitvi demokratične legitimnosti in zagotavljanju raznolikosti in trdnosti partnerstva. Osredotočil se je na prihodnje izzive in pozdravil dejstvo, da se AKP strinja z Evropsko unijo, da je agenda za trajnostni razvoj do leta 2030 ena izmed prednostnih nalog.

Predsedujoči je govoril tudi o podnebnih spremembah, povezavi med varnostjo in razvojem, migracijski politiki, demografskih trendih in mladih ter poudaril, da je treba izvesti reforme skupnih institucij, da bi se lahko spopadali z novimi izzivi, in da morajo skupna prizadevanja temeljiti na solidarnosti, partnerstvu in skupni odgovornosti.

2. Izjava Lindsayja F. P. Granta, ministra za turizem, mednarodno trgovino, industrijo in zadeve potrošnikov Saint Kittsa in Nevisa ter predsedujočega Sveta AKP

Lindsay F. P. Grant, minister za turizem, mednarodno trgovino, industrijo in zadeve potrošnikov Saint Kittsa in Nevisa ter predsedujoči Sveta AKP, je predstavil potek razprav v AKP o odnosih med državami AKP in Evropsko unijo po izteku Sporazuma iz Contonouja. Kljub velikim geografskim in političnim spremembam ostajata prednostni nalogi odpravljanje revščine in spodbujanje trajnostnega razvoja. Svet AKP je že organiziral prvo razpravo o skupnem sporočilu Evropske komisije in visoke predstavnice Unije za zunanje zadeve in varnostno politiko o prenovljenem partnerstvu med Evropsko unijo in državami AKP in ga bo skrbno preučil. Poudaril je tudi, da si skupina AKP nenehno prizadeva za dobre odnose z Evropsko unijo in ohranjanje enotnosti skupine.

3. Čas za vprašanja Svetu

Štirinajst vprašanj je bilo naslovljenih na Svet AKP, 17 pa na Svet EU.

Lindsay F. P. Grant je v imenu Sveta AKP odgovoril na naslednja vprašanja in dodatna vprašanja:

vprašanje št. 6 o prehranski varnosti in prehrani, posebno v zvezi z ženskami in dekleti, ki ga je zastavila Julie Ward;

vprašanje št. 9 o aferi panamski dokumenti, ki ga je zastavil Arne Lietz;

vprašanje št. 11 o sodelovanju držav članic pri oblikovanju pravno zavezujoče mednarodne pogodbe o korporacijah in človekovih pravicah ter pri oblikovanju mednarodnega kazenskega sodišča za korporacijski kriminal, ki ga je zastavila Maria Lidia Senra Rodríguez;

vprašanje št. 14 o politični situaciji v Demokratični republiki Kongo, ki ga je zastavil David Martin (nadomeščala ga je Maria Arena).

Avtorji vprašanj št. 1, 2, 3, 4, 5, 7, 8, 10, 12 in 13 na seji niso bili prisotni.

Lukáš Parízek je v imenu Sveta EU odgovoril na naslednja vprašanja in dodatna vprašanja:

vprašanje št. 17 o razvoju Srednjeafriške republike, ki ga je zastavila Cécile Kashetu Kyenge;

vprašanje št. 20 o političnih razmerah v Demokratični republiki Kongo, ki ga je zastavil David Martin (nadomeščala ga je Maria Arena);

vprašanje št. 24 o sodelovanju držav članic pri oblikovanju pravno zavezujoče mednarodne pogodbe o korporacijah in človekovih pravicah ter pri oblikovanju mednarodnega kazenskega sodišča za korporacijski kriminal, ki ga je zastavila Maria Lidia Senra Rodríguez;

vprašanje št. 25 o delu otrok v Beninu, ki ga je zastavila Teresa Jiménez-Becerril Barrio;

vprašanje št. 29 o prehranski varnosti in prehrani, zlasti v zvezi z ženskami in dekleti, ki ga je zastavila Julie Ward;

vprašanje št. 31 o neenakovrednem partnerstvu med AKP in Evropsko unijo, ki ga je zastavil Inama Nkenguzamateka iz Burundija.

Avtor vprašanja št. 19 ni imel dodatnih vprašanj.

Avtorji vprašanj št. 15, 16, 18, 21, 22, 23, 26, 27, 28 in 30 na seji niso bili prisotni.

4. Razprava s Svetom – brez seznama govornikov

Govorili so: Anneli Jäätteenmäki, Anna Záborská, Davy Yama (Srednjeafriška republika), Babiker Mohamed Toum (Sudan), Arne Lietz, Julie Ward, Catherine Bearder, Magnus Kofi Amoatey (Gana), Joachim Zeller, Bodil Valero, Mariya Gabriel in Cécile Kashetu Kyenge.

Vprašanja so med drugim obravnavala naslednje tematike: usklajenost politik za razvoj in zaveze držav članic EU v okviru uradne razvojne pomoči, sodelovanje Evropske unije s Sudanom in Srednjeafriško republiko, načrt Evropske unije o nedovoljeni trgovini s prostoživečimi rastlinskimi in živalskimi vrstami, razdrobljenost sredstev EU za razvoj ter pobude glede zakonitih migracij.

PREDSEDUJOČI Louis MICHEL

sopredsednik

5.

Ustavne omejitve predsedniških mandatov

Odbor za politične zadeve

Soporočevalca: Ignazio Corrao in Tulia Ackson (Tanzanija)

Tulia Ackson (Tanzanija) je predstavila poročilo in stališče držav AKP o tem vprašanju.

Govorili so: Pally Iriase (Nigerija), Joachim Zeller, Cécile Kashetu Kyenge, Mohamed Youssouf Goumaneh (Džibuti), Anneli Jäätteenmäki, Tesfaye Daba Wakjira (Etiopija), Uladi Mussa (Malavi), Bodil Valero, Ahamada Soukouna (Mali), Mohamed El Mokhtar Zamel (Mavretanija), Louis Aliot, Amadou Dioffo (Niger), Amos Fish Mahlalela (Južna Afrika), Mariya Gabriel, Louis H. Straker (Saint Vincent in Grenadine), Juan Fernando López Aguilar, Jacob Oulanyah (Uganda), Tadeusz Zwiefka, Ibrahim Rassin Bundu (Sierra Leone), Carlos Zorrinho, Dariusz Rosati, Derek Vaughan in Kristin de Peyron (ESZD).

Poslanci so se strinjali, da je ustava odraz volje ljudi in jo je zato treba spoštovati, vendar se lahko spremeni, tudi glede vprašanja omejevanja predsedniških mandatov, če je taka volja ljudi. Kljub temu je več poslancev poudarilo, da morajo take spremembe veljati za prihodnje predsednike in ne za tiste, ki so trenutno na oblasti. Nekateri poslanci so bili v prid omejevanju mandatov, vendar pa nihče od poslancev ni zanikal, da ima vsaka država pravico, da se sama odloči za oz. proti omejevanju mandatov.

Tulia Ackson (Tanzanija) je zaključila razpravo.

6. Zbirna poročila delavnic – brez seznama govornikov

Julie Ward je poročala o delavnici z naslovom „Krepitev malih in srednjih podjetij za ustvarjanje novih delovnih mest“ in poudarila, da bi bilo posebno v državah AKP treba vključiti tudi mikropodjetja in se zato za njih tudi bolj odločno zavzemati, saj ta podjetja ustvarijo štiri petine novih delovnih mest po vsem svetu. Sodelujoči pri delavnici so ugotovili, da bi bilo treba rešiti več vprašanj, da bi lahko pomagali malim in srednjim podjetjem ter mikropodjetjem in privabili naložbe, in sicer zmanjšati upravne obremenitve, krepiti regionalno povezovanje, spodbujati usposabljanje in razvijanje zmogljivosti, izkoristiti digitalno gospodarstvo in napredek v tehnologiji ter se boriti proti korupciji in infrastrukturnim pomanjkljivostim.

Govoril je: Sopredsednik Louis Michel.

Bradley John Felix (Saint Lucia) je podal ustno poročilo o delavnici z naslovom „Hortikulturni sektor v Keniji“ in poudaril, da ima hortikulturni sektor kot vir zaposlitve ključno vlogo za kenijsko gospodarstvo. Sektor izvaža izdelke po vsem svetu in ima visoke socialne in okoljske standarde. Spoprijema se z izzivi, kot so visoki stroški izpolnjevanja obveznosti, da lahko deluje v skladu s tujimi fitosanitarnimi standardi. V okviru delavnice je bil organiziran tudi obisk na terenu v vrtnariji Winchester.

(Seja je bila prekinjena ob 12.47 in se je nadaljevala ob 15.08.)

PREDSEDUJOČI Netty BALDEH

sopredsednik

7.

Sodelovanje pri izvajanju okoljskega dela Agende 2030 in pariškega podnebnega sporazuma

Izmenjava mnenj z namestnikom izvršnega direktorja programa Združenih narodov za okolje (UNEP) Ibrahimom Thiawom

Ibrahim Thiaw, namestnik izvršnega direktorja programa Združenih narodov za okolje (UNEP), je poudaril, da je naravno okolje temelj za človeško življenje na Zemlji kot tudi za kmetijstvo, ribištvo in vedno bolj tudi za energijo. Opozoril je tudi na povezavo med podnebnimi spremembami in degradacijo okolja na eni strani ter konflikti, nestabilnostjo in revščino na drugi. Čeprav so države AKP med najbolj ranljivimi glede učinkov podnebnih sprememb, so tudi tu priložnosti, posebno v zvezi z uporabo energije iz obnovljivih virov in infrastrukturo javnega prevoza. Na tem področju bi morale države AKP poskusiti prekositi bogatejše države.

Govorili so: György Hölvényi, Jo Leinen, Catherine Bearder, Maria Lidia Senra Rodríguez, Tesfaye Daba (Etiopija), Michèle Rivasi, Emanuel Alberto Fernandes Barbosa (Zelenortski otoki), Cecilia Ogwal (Uganda), Nicolas Bay, Babiker Mohamed Toum (Sudan), Esmond Edmund Forde (Trinidad in Tobago), Julie Ward, Arne Lietz in Domenico Rosa (Komisija).

Poslanci so izpostavili učinke podnebnih sprememb na države v razvoju, potrebo po naložbah v ekološko gospodarstvo, prihrankih energije in zaustavitvi izgube biotske raznovrstnosti. Poleg tega bi bilo treba podpirati najmanj razvite države pri razogljičenju gospodarstva za njihov nadaljnji razvoj.

8.

Vpliv nezakonitih finančnih tokov na financiranje razvoja

Odbor za gospodarski razvoj, finance in trgovino

Soporočevalca: Theodor Dumitru Stolojan and Michel Kamano (Gvineja)

Michel Kamano (Gvineja) in Theodor Dumitru Stolojan sta podala poročilo in predstavila izvor nezakonitih finančnih tokov ter njihov vpliv na gospodarstvo in družbo v državah v razvoju. Poslanci so se večinoma strinjali glede obsega in izvora nezakonitih finančnih tokov, predvsem o utaji davkov in davčnih goljufijah, zlorabah pri določanju transfernih cen in različnih oblikah organiziranega kriminala.

Govorili so: Mara Thompson (Barbados), György Hölvényi, Pally Iriase (Nigerija), Neena Gill, Louis Michel, Mohamed Y Goumaneh (Džibuti), Joyce Laboso (Kenija), Maria Lidia Senra Rodríguez, Michèle Rivasi, Amos Fish Mahlalela (Južna Afrika), Andre Misiekaba (Surinam), Cecilia Ogwal (Uganda), Dariusz Rosati, Bogdan Brunon Wenta, Juan Fernando López Aguilar, Agustín Diaz de Mera in Domenico Rosa (Komisija).

Nekateri poslanci skupne parlamentarne skupščine so se izrekli proti temu, da bi državam, revnim z viri, omejili potencial za ohranitev sektorja finančnih storitev. Večina pa je pozvala k usklajenim mednarodnim prizadevanjem za zapolnitev pravnih praznin, povečanje mednarodnega sodelovanja, drastično povečanje preglednosti dejanskih lastništev, finančnih tokov in obveznosti poročanja multinacionalk ter za vračilo nezakonito pridobljenega premoženja. Poudarjena je bila tudi pomembnost skupne odgovornosti, ki si jo delijo vlade držav AKP in OECD ter privatni sektor.

Michel Kamano (Gvineja) in Theodor Dumitru Stolojan sta zaključila razpravo.

PREDSEDUJOČA Mara THOMPSON (Barbados)

začasna sopredsednica

9.

Vloga trgovine pri uresničevanju ciljev trajnostnega razvoja

Glavna razprava z generalnim sekretarjem konference Združenih narodov za trgovino in razvoj (UNCTAD) Mukhiso Kituyijem

Mukhisa Kituyi, generalni sekretar konference Združenih narodov za trgovino in razvoj (UNCTAD), je imel predstavitev o trgovini in njeni vlogi pri uresničevanju ciljev trajnostnega razvoja. Poudaril je, da lahko trgovina reši ljudi iz revščine, če jo spremljajo politike, ki spodbujajo naložbe in izgradnjo infrastrukture, pomagajo zmanjšati neenakost ter pomagajo izpolnjevati regulativne zahteve izvoznih trgov.

Govorili so: Mmadi Hassani (Komori), Daniel Caspary, Carlos Zorrinho, David Campbell Bannerman, Veikko Nekundi (Namibija), Maria Lidia Senra Rodríguez, Amos Fish Mahlalela (Južna Afrika), Michèle Rivasi, Juliet Kinyamatama (Uganda), Michael Gahler, Sebastian C. Kopulande (Zambija), Ole Christensen, Bogdan Brunon Wenta, Arne Lietz, Dariusz Rosati, Joachim Schuster, Julie Ward in Alessandro Tonoli (Komisija).

Mukhisa Kituyi je odgovoril na pripombe in vprašanja govornikov in se strinjal s poslanci, da trgovina sama ne more izkoreniniti revščine, da je treba za globalizacijo določiti pravila in da so potrebne varnostne mreže. Poslance je pozval, naj prevzamejo vodilno vlogo pri oblikovanju politik, ki bi pomagale uresničevati cilje trajnostnega razvoja, in prepričajo ljudi, naj mednarodnemu sodelovanju ne obrnejo hrbta, hkrati pa naj opozarjajo na negativne vidike globalizacije. Nekateri poslanci so bili drugačnega mnenja glede koristi svetovne trgovine in priložnosti, ki jih je ponudila revnim državam in državam AKP, vseeno pa so se strinjali, da je treba vlagati v infrastrukturo in da morajo države AKP napredovati po vrednosti verigi. Nekateri poslanci so menili, da se globalni trgovinski sistem ni prilagodil globaliziranim ekonomijam, nekateri pa so bili kritični do mednarodnih trgovinskih pravil, saj naj ne bi bila v korist držav v razvoju.

(Seja se je končala ob 19.19.)